מועצה אזורית גזר

מועצה אזורית גזר היא מועצה אזורית באזור השפלה ומישור החוף הדרומי, המשתייכת למחוז המרכז בישראל. ישובי המועצה נמצאים בין הערים מודיעין, רחובות ורמלה. המועצה קיבלה מעמד מוניציפלי בשנת 1949. שמה של המועצה האזורית הוא כשם העיר הקדומה "גזר" אשר מיקומה הוא בתל גזר הממוקם בשטח המועצה. בתחומי המועצה 25 יישובים אשר רובם מושבים. בתחומי המועצה עשרה בתי־ספר. כמו כן בתחום המועצה שוכן מחנה שורה. משרדי המועצה שכנו בעבר בקיבוץ נען. משנת 1982 עבר משכן המועצה האזורית לבית חשמונאי (יישוב במועצה). במועצה חברים 29 חברי מועצה, ובראשם עומדת רותם ידלין. לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים במועצה אזורית גזר 29,833 תושבים, מתוכם 28,024 תושבי ישראל (מקום 79 בדירוג רשויות מקומיות בישראל). אחוז הזכאים לתעודת בגרות מבין תלמידי כיתות י"ב בשנת ה'תשפ"ג (2022-‏2023) היה 88.6%. השכר החודשי הממוצע של שכיר במשך שנת 2022 היה 15,733 ש"ח (ממוצע ארצי: 11,864 ש"ח). גבולות גבולות שטח השיפוט של המועצה הם: בצפון: מודיעין-מכבים-רעות, רמלה, באר יעקב ומועצה אזורית חבל מודיעין. במזרח: מועצה אזורית מטה בנימין. בדרום: מועצה אזורית מטה יהודה ומועצה אזורית נחל שורק. במערב: רחובות, נס ציונה, מזכרת בתיה, קריית עקרון ומועצה אזורית ברנר. יישובי המועצה יישובי עבר במועצה מזכרת בתיה (הוכרזה כמועצה מקומית בשנת 1952) יסודות (עבר לנחל שורק) מכבים (אוחד עם העיר מודיעין ב-2003) נחשון (עבר למטה יהודה) בקוע (עבר למטה יהודה) חינוך בתי ספר יסודיים בתחומי המועצה ישנם שישה בתי ספר יסודיים, בהם לומדים כ-2,000 תלמידי המועצה ועוד כ-300 תלמידי חוץ. בקריית החינוך בית חשמונאי קיים בית ספר "שדות איילון" לכיתות א'–ו', בו לומדים כ-600 תלמידים משמונה יישובים. בית ספר "עתידים", אשר גם הוא נמצא בקריית החינוך של בית חשמונאי, אשר נפתח ב-2015 לכיתות א'-ו' ולומדים בו כ־600 תלמידים מ-13 יישובים. ב-2021 עבר בית הספר לכרמי יוסף. בקרית החינוך הדרומית גבול נען סתריה– סתריה קיים בית ספר יסודי אזורי, "גוונים", לכיתות א'–ו' המשרת ילדים מ-13 יישובים ומונה כ-800 תלמידים. בנוסף, נפתח ב-2016 בית הספר "שחקים" לכיתות א'–ו', שמונה כ-500–600 תלמידים. בקריית חינוך שעלבים קיימים שלושה בתי ספר יסודיים המשרתים את רוב ילדי החינוך הדתי במועצה בית ספר "שלהבת בנים" לכיתות א'–ו' המונה כ-300 תלמידים, בית ספר "שלהבת בנות" לכיתות א'–ו' המונה כ-300 תלמידות, ובית ספר "תלמוד תורה דביר", לכיתות א'–ח', שמונה כ-200 תלמידים (שנמצא בשעלבים אבל לא חלק מקריית החינוך). בתחום המועצה ישנו בית ספר אחד לחינוך מיוחד ובו לומדים כ-120 תלמידים, הממוקם ביישוב יד רמב"ם. בתי ספר תיכוניים בתחומי המועצה ישנם ארבעה בתי ספר תיכוניים: בקריית החינוך בית חשמונאי תיכון ברנקו וייס ע"ש "הרצוג" לתלמידי חטיבת הביניים, ולתלמידי השכבה העליונה. בית הספר משרת תלמידים מכל יישובי המועצה וכן תלמידים מיישובים שונים מחוץ למועצה ומונה כ-1,000 תלמידים. בית הספר נכלל ברשת ברנקו וייס. "אולפנא" תיכון לבנות המונה כ-600 תלמידות-תיכון למגזר הדתי הנמצא בקריית חינוך שעלבים וה"ישיבה התיכונית" שמונה כ-500 תלמידים-תיכון למגזר הדתי הנמצא בקריית חינוך שעלבים תיכון מקיף ברנקו וייס אית"ן, אשר הוקם ב-2014. בית הספר נכלל ברשת ברנקו וייס. ראשי המועצה ישראל גלילי מקיבוץ נען (1949 - 1951) אברהם ברטורא מקיבוץ חולדה (1951 - 1953) נפתלי אונגר מקיבוץ נצר סירני (1953 - 1967) משה דוקטורי ממושב עזריה (1967 - 1980) עמרם שושן ממושב מצליח (1980 - 1994) פטר וייס ממושב משמר אילון (1994 - 2018) רותם ידלין מכרמי יוסף (מאז 2018) גלריה קישורים חיצוניים אתר האינטרנט הרשמי של מועצה אזורית גזר פרופיל מועצה אזורית גזר נכון לשנת 2023 באתר הלמ"ס אתר קהילתי של יישובי גזר והסביבה יעל לרנר, במועצה המקומית גזר יש הכל מהכל, באתר ישראל היום, 25 באוקטובר 2013 הערות שוליים